ཡོངས་ཀྱི་དགེ་བའི་བཤེས་གཉེན་དམ་པ་མཁས་དབང་ལེགས་བཤད་རྒྱ་མཚོ་དཔལ་བཟང་པོའི་ཞབས་ཀྱིས་སྤྱིར་གྱི་བསྟན་པའི་སྙིང་པོ་བཤད་དང་སྒྲུབ་པ་གཉིས་དང་དགོས་སུ་གཞུང་སྦུག་གྲལ་པ་རྣམས་ཉིན་མཚན་མེད་པར་རྒྱལ་ཁབ་ཀྱི་སྐུ་རིམ་ཞབས་ཏོག་བསྒྲུབ་སྟེ་ཕྱི་ནང་གཉིས་ཀྱི་ཡོན་ཏན་ལ་སྦྱང་བརྩོན་བྱེད་རྒྱུའི་སྒོ་སྐབས་མེད་པར་གཟིགས་ཏེ་སྤྱི་ལོ༢༠༠༢ཟླ༡༡༢༢ལ་སྤུངས་ཐང་བདེ་བ་ཆེན་པོའི་ཕོ་བྲང་གི་ཉེ་འདབས་སུ་རྩ་ཕུང་ཚང་ཚིང་དུ་འདུག་པ་ཐམས་ཅད་འདྲེན་མཆོག་དམ་པ་ཉིད་ཀྱིས་དབུ་སྣ་འདྲེན་ཏེ་ཆོས་ལ་འདོད་གཉེར་ཅན་སྐལ་བཟང་བུང་བའི་ཚོགས་ཀྱིས་བྱ་བ་ལས་ཀྱི་འཁོར་ལོའི་ཞབས་ཏོག་ལ་དམིགས་ཏེ་ས་གཞི་ཁོད་མཉམ་པར་བརྡལ་བ་ནས་བཟུང་གཙུག་ལག་ཁང་རྟེན་དང་བརྟེན་པར་བཅས་པ་ལེགས་པར་བསྒྲུབས་ནས་གཞུང་རིག་གནས་ཀྱི་སློབ་སྦྱོང་བྱེད་སའི་ལྟེ་བ་ཞིག་ཏུ་གྱུར་ཏེ་གཞུང་སྦུག་གྲལ་པའི་དགེ་འདུན་པ་རྣམས་དང་ཆོས་ཀྱི་སྐལ་བ་དང་ལྡན་པའི་ལས་ཅན་རྣམས་ཐོས་བསམ་ལ་བརྩོན་བཞིན་པ་ལགས་སོ།།